पानी के साथ 15 फीट तक उछले सड़क के टुकड़े, पास गुजर रही स्कूटी सवार घायल
Maharashtra Yavatmal Underground Water Pipe Burst - Woman Injured. महाराष्ट्र के यवतमाल में शनिवार को एक अंडरग्राउंड पाइपलाइन फूट गई। पानी के प्रेशर से सड़क भी फट गई। प्रेशर इतना ज्यादा था कि सड़क के टुकड़े पानी के साथ 15 फुट ऊपर तक उछल गए
महाराष्ट्र के यवतमाल में शनिवार को एक अंडरग्राउंड पाइपलाइन फूट गई। पानी के प्रेशर से सड़क भी फट गई। प्रेशर इतना ज्यादा था कि सड़क के टुकड़े पानी के साथ 15 फुट ऊपर तक उछल गए।
यह घटना मिंडे रोड चौक पर हुई। इस दौरान सड़क से गुजर रही स्कूटी सवार एक महिला घायल हो गई। यह पूरा वाकया वहां लगे CCTV में रिकॉर्ड हो गया।
आवाज ऐसी, जैसे धरती धंस गई हो
घटना की चश्मदीद एक अन्य राहगीर पूजा बिस्वास ने बताया- मैं फोन पर बात कर ही रही थी, तभी मैंने देखा कि पानी के प्रेशर से अंडरग्राउंड पाइप लाइन फट गई है और चारों तरफ पानी भर गया है।
सोशल मीडिया पर वायरल वीडियो में सड़क के टूटने की आवाज भी रिकॉर्ड हुई है। प्रेशर के कारण पहले सड़क में दरारें दिखीं और चंद सेकेंड में पानी फव्वारे की तरह सड़क से बाहर निकल आया। अंडरग्राउंड पाइप लाइन फूटने की आवाज ऐसी थी, जैसे धंस गई हो।
अमृत योजना के तहत बिछाई गई थी पाइपलाइन
यवतमाल में अमृत ​​योजना के तहत सड़कों को खोदकर पाइप लाइन बिछाई गई थी, लेकिन पानी का दबाव बढ़ने से पाइप लाइन फट गई। बाद में यह पानी सड़क फाड़कर बाहर निकल आया। विदर्भ हाउसिंग सोसाइटी के लोगों का आरोप है कि अमृत योजना के काम में गड़बड़ी के चलते ऐसी घटनाएं सामने आ रही हैं।
ये खबरें भी पढ़ें... 
उज्जैन में ​​​​​कार की टक्कर गैस पाइप लाइन फूटी
उज्जैन रहवासी काॅलोनी में घर के बाहर खड़ी कार को तेज गति से आ रही एक अन्य कार ने टक्कर मार दी। कारों की भिड़ंत इतनी जोरदार थी कि दोनों कार को काफी नुकसान पहुंचा है। कार के कारण घरेलू गैस पाइप लाइन को भी नुकसान पहुंचा है। पढ़ें पूरी खबर...
छत्तीसगढ़ में महिला सेल के सामने बिछाई पाइपलाइन फूटी​​​​​​​
सिविल लाइन रोड पर महिला सेल के सामने बिछाई गई मुख्य पाइप लाइन फूट गया है। ये स्थिति बीते कई दिनों से बनी हुई है। बावजूद नपा के द्वारा अभी तक नहीं सुधारा गया है। इस वजह से हर रोज हजारों लीटर गैलन पानी बर्बाद हो रहा है। सहयोग यूथ संस्था के पदाधिकारियों ने गुरुवार को फूटी पाइप लाइन को सुधारने का प्रयास किया। लेकिन समुचित साधन के अभाव में सुधारा नहीं हो पाया है। ​​​​​​​पढ़ें पूरी खबर...